ودھواشرم

وِدھواشرم (ہندی: विधवाश्रम) توں مراد ایں جیڑھی جاہ ہووے جِتھاں بے سہارا بیوا زنانیاں دے رہوݨ تے کھاوݨ پِیوݨ دیاں سہولتیں مہیا کِیتے ون٘ڄن۔ عام طور تے ایہ سہولتیں مفت ݙتیاں ویندین۔

بھارت وِچ ودھواشرم  بھارت دے کونے کونے وِچ کئی ودھواشرم ہِن جِتھاں بے آسرا زنانیاں آپݨے کِیتے رہائش تے غذا گِھندین۔ پر ملک وِچ سب توں وݙا ودھواشرم برانداون وِچ ہَئی۔ اِتھاں 20،000 توں زائد بیوااں رہندین۔ اِتھاں دے کئی ودھواشرماں کوں حکومت، نجی کاروباریاں تے غیرسرکاری تنظیماں دی طرفوں چلایا ویندا پِیا ہَئی۔ ہندو مت دا ایہ مقدس مرکز بیوااں دے شہر دے ناں نال ڄاتا ویندا ہَئی۔Widows in India: My children threw me out of the house | International Women's Day | Al Jazeera

ہندو اصلاح پسنداں دیاں کوششاں  کئی ہندو مصلحین نے بھارتی سماج وِچ بیوااں دی ݙوجھی شادی دی وکالت کِیتی۔ اِیں دے نال نال اِیں ڳالھ دی وی کوشش کِیتی ڳئی جو غیر شادی شدہ بیوااں کِیتے آسرے بݨائے ون٘ڄن۔ اِیں سلسلے وِچ آریہ سماج دیاں کوششاں دا اندازہ اِیں ڳالھ توں لڳایا ون٘ڄ سڳدے جو 1916ء وِچ موہن داس گاندھی جݙاں کانپور آئے تاں اوہ مُراری لال روہتگی نال مِلے ہَن جیڑھے نہ صرف کم عُمر بیوااں دے رہوݨ تے کھاوݨ پِیوݨ دے فکرمند ہَن، بلکہ تعلیم دے پُرزور حامی وی ہَن۔ ایں سلسلے وِچ اوہ ودھواشرم کنیا ودھیالے یعنی ودھواشرم تے ڄائیں دا اسکول ہِک جیہاں طور تے چلا رہے ہَن۔ ایہو پہل کئی ٻئے مصلحین دی وی ہَئی۔http://shodhganga.inflibnet.ac.in/bitstream/10603/13535/10/10_chapter%201.pdf

ودھواشرم وِچ زنانیاں دا استحصال  ودھواشرم تے اِیں ڳالھ دی تنقید کِیتی ڳئی ہَئی جو اِتھاں زنانیاں دے نال استحصال دے واقعات پیش آئین۔ کجھ جاہیں تے انّھاں کوں گھریلو خادماؤں وانگوں کم کرݨا پوندے۔ جݙاں جو متھرا جیہاں جاہیں تے انّھاں توں ہِک وقت دے کھاݨے کِیتے 12 توں سولہ گھنٹے بھجن ڳاوݨ کوں آکھیا ویندے۔ اِیہ ݙٹھا ڳیا ہَئی جو گھٹ توں گھٹ عورتاں صرف ہِک وقت دا کھاݨا ہی گِھن پوندین تے اوہ وی ناکافی ہوندے۔ ڄاوں جو اوہ غریب تے آمدنی دا کوئی ذریعہ کائنی رکھدین، اِیں واسطے موت تئیں آشرمی بݨی رہندین۔ اوہ کھاݨے تے کپڑیاں دی محتاج ہوندین تے اِیں کِیتے بھیک ماڳدین۔Brij-Vani

 حوالے